Н А Ц Р Т

 На основу члана 22. и 37. Статута Града Ниша („Службени лист Града Ниша", број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_\_\_\_\_\_\_\_\_ године, донела је

**ОДЛУКУ О ИЗМЕНИ ОДЛУКЕ**

**О УТВРЂИВАЊУ ПРИХОДА КОЈИ ПРИПАДАЈУ ГРАДУ, ОДНОСНО ГРАДСКИМ ОПШТИНАМА И РАСПОРЕДУ ТРАНСФЕРНИХ СРЕДСТАВА ИЗ БУЏЕТА ГРАДА НИША ГРАДСКИМ ОПШТИНАМА У 2019. ГОДИНИ**

Члан 1.

У Одлуци о утврђивању прихода који припадају Граду, односно градским општинама и распореду трансферних средстава из буџета града Ниша градским општинама у 2019. години („Службени лист Града Ниша“, број 118/2018 и бр. 44/2019) члан 6. мења се и гласи:

„Члан 6.

Трансферна средства утврђена Одлуком о буџету Града Ниша за 2019. годину у износу од 199.689.000 динара расподељују се градским општинама у следећим износима:

1. Општина Пантелеј 48.704.000 динара

2. Општина Црвени крст 37.960.000 динара

3. Општина Палилула 45.472.000 динара

4. Општина Медијана 32.499.000 динара

5. Општина Нишка Бања 35.054.000 динара.“

Члан 2.

Одлука ступа на снагу осмог дана од дана објављивања у „Службеном листу Града Ниша".

Број: \_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

 ПРЕДСЕДНИК

 Мр Раде Рајковић

**О б р а з л о ж е њ е**

Одлуком о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2019. години уређује се начин и обезбеђује финансирање градских општина. Чланом 22. Статута Града Ниша („Службени лист Града Ниша“, бр.88/2008 и 143/2016, 18/2019) је прописано да градским општинама за обављање послова Града припадају средства у складу са посебном одлуком Града. Статутом Града Ниша дефинисани су послови односно надлежности градских општина. Припадајућа средства односно приходи буџета Града Ниша утврђени су чланом 5. Закона о финансирању локалне самоуправе („Службени гласник Републике Србије“, број 62/06,...83/16) и то су: изворни и уступљени приходи, трансфери, примања по основу задуживања и други приходи и примања утврђени законом.

Овом одлуком се врши расподела прихода Града Ниша између буџета града и буџета градских општина са циљем остваривања њихових законских и статутарних надлежности.

Одредбом члана 1. Одлуке утврђено је да ће градским општинама поред уступљених прихода града и сопствених прихода, припасти и трансферна средства из буџета Града Ниша у додатом износу од 42.000.000 динара, што са претходним износом од 157.689.000 динара чини укупан износ од 199.689.000 динара и то: ГО Пантелеј ставља се на располагању средства у износу 12.000.000 динара, што са претходним износом од 36.704.000 динара чини укупан износ од 48.704.000, ГО Црвени Крст ставља се на располагању средства у износу од 10.000.000, што са претходним износом од 27.960.000 динара чини укупан износ од 37.960.000 динара, ГО Палилула ставља се на располагању средства у износу од 10.000.000, што са претходним износом од 35.472.000 динара чини укупан износ од 45.472.000 динара, ГО Медијана ставља се на располагању средства у износу од 4.000.000 динара, што са претходним износом од 28.499.000 динара чини укупан износ од 32.499.000 динара, и ГО Нишка Бања ставља се на располагању средства у износу од 6.000.000, што са претходним износом од 29.054.000 динара, чини укупан износ од 35.054.000 динара. Трансферна средства се расподељују градским општинама, полазећи од послова које обављају градске општине утврђене Статутом Града Ниша, броја становника и површине општина.

ГРАДСКА УПРАВА - СЕКРЕТАРИЈАТ ЗА ФИНАНСИЈЕ

 СЕКРЕТАР

 Данијела Спасовић